โซนิค เดอะ เฮดจ์ฮ็อก 3 (ภาพยนตร์)

***โซนิค เดอะ เฮดจ์ฮ็อก 3 ([[ภาษาอังกฤษ|อังกฤษ]]: Sonic the Hedgehog 3) *** เป็น ภาพยนตร์ตลกแอ็คชั่นผจญภัย โดยเป็นภาพยนตร์ที่กำกับโดย Jeff Fowler และเขียนบทโดย Pat Casey, Josh Miller และ John Whittington ซึ่งมีฐานจากแฟรนไชส์วิดีโอเกมที่เผยแพร่โดยเซกา ภาคต่อลำดับที่ 3 ของ *[[โซนิค เดอะ เฮดจ์ฮ็อก (ภาพยนตร์)|*'โซนิค เดอะ เฮดจ์ฮ็อก**]]'' (2020) และ ''[[โซนิค เดอะ เฮดจ์ฮ็อก 2 (ภาพยนตร์)|**โซนิค เดอะ เฮดจ์ฮ็อก 2**]]'' (2022) และภาคต่อโดยตรงของ [[นัคเคิลส์ (ซีรีส์โทรทัศน์)|***นัคเคิลส์***]] รวมถึงเป็นภาพยนตร์ลำดับที่ 3 แต่เป็นสื่ออันดับที่ 4 ในภาพยนตร์ชุดโซนิค นำแสดงโดย เบน ชวาร์ตซ์ , [[เจมส์ มาร์สเดน]], ทิกา ซัมป์เตอร์, นาตาชา รอธเวลล์, เชมาร์ มัวร์, อดัม พาลลี่, คอลลีน โอ'ชอเนสซีย์, [[อิดริส เอลบา]] และ ลี มาจโดป ที่กลับมารับบทเดิมจากภาคที่แล้ว สมทบด้วยนักแสดงชุดใหม่ [[คีอานู รีฟส์]], [[คริสเตน ริตเตอร์]]

แผนการสำหรับภาพยนตร์ ***โซนิค เดอะ เฮดจ์ฮ็อก 3*** ได้รับการประกาศในเดือนกุมภาพันธ์ พ.ศ. 2565 ระหว่างงานนักลงทุนของ [[พาราเมาต์โกลบอล]] ก่อนที่จะออกฉายภาพยนตร์ภาคที่สอง การถ่ายทำเริ่มในเดือนกันยายน พ.ศ. 2566 และได้ปิดกล้องในเดือนมีนาคม พ.ศ. 2567 

ภาพยนตร์ได้แรงบันดาลใจและดัดแปลงจากเกม โซนิค แอดเวนเจอร์ 2 และ ชาโดว์ เดอะ เฮดจ์ฮ็อก เรื่องราวในภาพยนตร์บอกเล่าถึงครอบครัววาเชาว์สกี้ โซนิค เทลส์ และนัคเคิลส์ เผชิญหน้ากับชาโดว์ เดอะ เฮดจ์ฮ็อก เม่นสีดำที่ร่วมมือกับนักวิทยาศาสตร์บ้าคลั่งอย่างไอโวและเจอรัลด์ โรบอทนิก เพื่อแก้แค้นมนุษยชาติที่พรากสิ่งที่รักไปจากพวกเขาเมื่อ 5 ทศวรรษที่แล้ว

ภาพยนตร์ประสบความสำเร็จในการเข้าฉาย ทำรายได้ทั่วโลก 463 ล้านดอลลาร์สหรัฐ จากทุนสร้าง 122 ล้านดอลลาร์สหรัฐ ทำรายได้เปิดตัวในอเมริกาเป็นรองภาพยนตร์ก่อน แต่เป็นภาพยนตร์ที่ทำรายได้สูงสุดในไตรภาค และทำให้ไตรภาคภาพยนตร์โซนิคสามารถทำเงินรวม 1 พันล้านเหรียญได้ เป็นแฟรนไชน์หนังที่สร้างจากเกมที่สามที่สามารถทำสถิติดังกล่าวนับตั้งแต่ [[ผีชีวะ]] และ [[เดอะ ซูเปอร์มาริโอบราเธอร์ส มูฟวี่]] โดยเป็นรองภาพยนตร์เรื่องหลัง

ภาพยนตร์ทำรายได้ในประเทศไทย 27.7 ล้านบาท สูงที่สุดในไตรภาคภาพยนตร์ 

***โซนิค เดอะ เฮดจ์ฮ็อก 4 ***ภาพยนตร์ภาคต่อลำดับที่สี่ต่อจากไตรภาคดัดแปลงจากวิดีโอเกมส์ โซนิค เดอะ เฮดจ์ฮ็อก ซีดี และ โซนิคฮีโร่ส์ อยู่ในขั้นตอนการพัฒนา มีกำหนดฉาย 19 มีนาคม 2027 พร้อมภาพยนตร์ชาโดว์ **ชาโดว์ เดอะ เฮ็ดจ์ฮ็อก** กำหนดฉาย 22 ธันวาคม 2028 และซีรีส์ภาคแยก **เอมี่ โรส*' กำลังอยู่ในขั้นตอนการพัฒนา โดย [[คริสเตน เบลล์]] ให้เสียงพากย์เป็นเอมี่ โรส

== เรื่องย่อ ==
ปี 2024 หกเดือนหลังจากเหตุการณ์โรบอทนิกส์ถล่ม[[โซนิค เดอะ เฮดจ์ฮ็อก 2 (ภาพยนตร์)|กรีนฮิลล์]]และเชื่อว่าได้เสียชีวิต ณ อ่าวโตเกียว ประเทศญี่ปุ่น เป็นที่ตั้งของเรือนจำกลางทะเลที่แช่แข็งชาโดว์ไว้โดยองค์กร G.U.N เกิดถูกแทรกแซงและทำให้ชาโดว์ เดอะ เฮดจ์ฮ็อกถูกปลุกขึ้นมาอาละวาดและหนีออกมาที่กรุง[[โตเกียว]] พร้อมปฏิญาณที่จะตามหามาเรียและที่ที่ตัวเองจากมา ก่อนจะเล่นงานเจ้าหน้าที่และชาวเมือง ทำให้ย่าน[[ชิบูยะ]]เสียหายและตกอยู่ในความวุ่นวาย 

อีกด้านนึงที่กรีนฮิลล์ มอนทาน่า ครอบครัววะชาวสกีประกอบด้วย ทอม แมดดี้ โซนิค เทลส์ และนัคเคิลส์กำลังเฉลิมฉลองวันเหยียบโลกของโซนิค ทอมได้บอกกับโซนิคว่าตัวตนที่แท้จริงคือสิ่งที่อยู่ในใจ ไม่นานหลังตั้งแคมป์ เจ้าหน้าที่ G.U.N นำโดย ผู้อำนวยการร็อคเวลล์ ได้แจ้งให้พวกเขาทราบว่า ผู้บัญชาการวอลเตอส์ต้องการให้โซนิคและเพื่อน ๆ เดินทางไปโตเกียวเพื่อหยุดยั้งชาโดว์ เมื่อไปถึงชาโดว์กลับเล่นงานพวกเขาจนพ่ายแพ้ และทำให้ไฟฟ้าทั้งโตเกียวดับไปชั่วขณะ 

ความจริงเปิดเผยว่า องค์กร G.U.N เป็นองค์กรวิจัยลับรัฐบาลที่ก่อตั้งมานานตั้งแต่ก่อนโซนิคจะมาที่โลกในปี 1974 โดยได้เก็บกู้อุกกาบาตจาก [[รัฐโอคลาโฮมา]] ที่บรรจุชาโดว์ไว้ ชาโดว์ถูกคุ้มกันและทดลองโดยนักวิทยาศาสตร์จนเกิดระเบิดขึ้นและมีคนเสียชีวิต ทำให้ชาโดว์นั้นถูกจับแช่แข็งเป็นเวลานานกว่า 5 ทศวรรษ ไม่นานผู้บัญชาการวอลเตอส์ก็โดนเอกโดรน หุ่นยนต์ของโรบอทนิกสังหาร ก่อนจะสิ้นใจ เขาได้มอบกุญแจ 1 ใน 2 ที่จะนำไปสู่อาวุธอันทรงพลังที่รัฐบาลเก็บซ่อนที่เขาไว้ใจให้โซนิคเก็บรักษามันเอาไว้ โซนิคและพรรคพวกได้รับการช่วยเหลือจาก สโตน ที่นำทางพวกเขาไปหาโรบอทนิกที่ยังมีชีวิตอยู่หลังได้รับการช่วยเหลือจากซากหุ่นเดดเอ้กโดยสโตน ในขณะที่ผู้อำนวยการร็อคเวลล์ได้ประกาศจับโซนิคและผองเพื่อนหลังพบร่างที่ไร้ลมหายใจของวอลเตอส์

โซนิคและเพื่อนจำยอมร่วมมือกับโรบอทนิกหลังเขาพบว่ามีการเคลื่อนไหวของคนคล้าย ๆ กัน ทั้งหมดเดินทางไปที่องค์กร G.U.N ที่ถูกทิ้งร้างในภูเขาลึก ที่ชาโดว์รำลึกความหลังของมาเรีย เด็กสาวผู้ที่เขาเป็นเพื่อนและได้เรียนรู้ถึงโลกมนุษย์ในแง่ดี แต่เธอเสียชีวิตไป ก่อนที่เขาจะถูกจับแช่แข็งหลังการการระเบิดครั้งใหญ่ เจอรัลด์ โรบอทนิก ปู่ของโรบอทนิกปรากฏตัวขึ้นต่อหน้าและเสนอแผนการล้างแค้นให้กับชาโดว์และบงการให้โรบอทนิกหักหลังโซนิคและปล่อยให้ถูกหลุมดำ โชคดีที่แหวนทะลุมิติพาพวกเขาหลบหนีออกมาได้

โซนิคและเพื่อนได้วางแผนที่จะบุกไปเอากุญแจอันที่ 2 ในศูนย์บัญชาการของ G.U.N. ใน[[ลอนดอน]] ประเทศ[[สหราชอาณาจักร|อังกฤษ]] ด้วยความช่วยเหลือของทอมและแมดดี้ พวกเขาวางภารกิจเข้าไปทำลายม่านพลังงานแรงสูงที่จะทำให้โซนิคสามารถเข้าไปขโมยกุญแจได้ แต่แผนผิดพลาดเพราะโรบอทนิกได้นำหน้าไปหนึ่งก้าว ก่อนที่ผู้อำนวยการร็อคเวลล์จะวางแผนซ้อนตลบหลังทั้งคู่ ทอม แมดดี้และเทลส์เกือบจะโดนหินทับใส่ แต่โซนิคช่วยชีวิตไว้ได้ แต่ผู้อำนวยการร็อคเวลล์ได้กุญแจไป ทอมตัดสินใจใช้โฮโลแกรมที่เทลส์สร้างขึ้นแปลงกายเป็นวอลเตอร์และเอากุญแจมาได้ แต่ถูกชาโดว์ที่มีความแค้นกับตัววอลเตอร์ทำร้ายจนบาดเจ็บสาหัสหมดสติ โซนิคเสียใจมาก แมดดี้ตามไปดูแลอาการทอมที่โรงพยาบาลและปลอบโซนิคว่าจงตัดสินใจทำในสิ่งที่ถูก ขณะที่โรบอทนิกและเจอรัลด์ พร้อมชาโดว์สามารถนำ อีคลิปแคนอน ปืนใหญ่ที่มีพลังทำลายล้างขึ้นสู่อวกาศได้สำเร็จ โดยได้ทิ้งสโตนที่พยายามห้ามเพราะรู้ถึงแผนการเลวร้ายที่ชาโดว์พูดออกมา โซนิคแค้นชาโดว์และยอมผิดคำสาบานที่ให้ไว้กับนัคเคิลส์ว่าจะไม่ใช้มรกตหายนะ โดยที่เทลส์ได้แต่มองด้วยความเสียใจ 

โซนิคเดินทางมาหาเวดที่เป็นคนดูแลมรกตหายนะไว้ และแปลงร่างเป็นซูเปอร์โซนิคไปโจมตีชาโดว์และโรบอทนิก แต่ชาโดว์กลับสามารถแปลงร่างเป็นซูเปอร์ชาโดว์เช่นกัน ทั้งสองได้เข้าห้ำหั่น โซนิคเป็นฝ่ายเพลี้ยงพล้ำกระทั่งชาโดว์พูดถึงทอมทำให้โซนิคเลือดขึ้นหน้า เล่นงานจนชาโดว์พ่ายแพ้ ชาโดว์ขอให้โซนิคล้างแค้น แต่โซนิคที่นึกถึงคำของทอม ปล่อยวางความแค้น ทั้งสองพูดปลอบประโลมถึงความสูญเสียที่เคยเจอ ก่อนจะตัดสินใจร่วมมือกันไปถล่ม อีคลิปแคนอน ฝั่งโรบอทนิกได้รู้แผนการทำลายล้างโลกจากเจอรัลด์ เขาตัดสินใจหักหลังเจอรัลด์ที่ตั้งใจจะทำลายล้างมนุษย์ที่ทำให้มาเรีย หลานสาวของเขาโดนลูกหลงจากการที่วอลเตอร์พยายามไปห้ามไม่ให้ทหารยิงปืนใส่ไปโดนระเบิด โรบอทนิกถูกเจอรัลด์เล่นงานจนเกือบตกลงสู่อวกาศ ถ้าไม่ใช่เพราะเทลส์ นัคเคิลส์ตามมาช่วยและสังหารเจอรัลด์โดยการใช้ขนซูเปอร์โซนิคจิ้มก้นให้ไปชนม่านพลังงานปืนใหญ่จนร่างสลาย

ทว่าเวลานับถอยหลังได้หมดลงปืนใหญ่ได้ยิงลำแสงสู่โลก แต่โซนิคและชาโดว์ใช้พลังรับไว้ พร้อมทั้งเทลส์และนัคเคิลส์พยายามจะช่วยโรบอทนิกหันทิศทางปืนใหญ่ได้สำเร็จแต่ทำให้ดวงจันทร์เสียหาย โซนิคหมดพลังกลับคืนร่างและร่วงหล่นสู่ชั้นบรรยากาศ เทลส์รีบบินตามลงไปช่วย แต่โดนแรงดันทำให้หมดสติ นัคเคิลส์รีบใช้แหวนร่อนตามลงมาช่วยพาทั้งสองไปยังที่ปลอดภัยอย่างไร่ข้าวโพด ชาโดว์ขอให้โรบอทนิกยื้อสนามพลังไว้แล้วเขาจะทำให้มันระเบิดในตัวเอง โดยไม่กระทบต่อโลกที่เขาและมาเรียรัก โรบอทนิกยอมรับชะตากรรมและเข้าใจแล้วว่าครอบครัวไม่สำคัญเท่ากับมีคนที่ห่วงใย นั่นคือ สโตน เขาส่งสาส์นบอกความในใจถึงมือขวาคนสนิท ก่อนจะระเบิดหายไปพร้อมกับชาโดว์ โซนิคขอโทษเทลส์และนัคเคิลส์ที่ไม่ยอมฟังทั้งสอง ทั้งหมดให้อภัยกันและกันแล้วรีบไปหาทอมกับแมดดี้ สโตนหายตัวไปจากสายตาของสาธารณชน

หลายสัปดาห์ผ่านไป ทอมที่หายดีแต่ยังต้องเข้าเฝือก พร้อมทั้งแมดดี้ได้จัดการแข่งขันให้ทั้งโซนิค เทลส์ นัคเคิลส์ เรียนรู้ว่าไม่ว่าอะไรจะเกิดขึ้นครอบครัวของพวกเขานั้นแข็งแกร่ง และไม่มีอะไรมาแยกจากได้ด้วยความรักที่มีให้ ก่อนทั้งสามจะมุ่งสู่เส้นชัยไปด้วยกัน ทว่า โซนิคกลับวิ่งเลยจนมาถึงที่สวนสาธารณะใน[[นครนิวยอร์ก]] ที่ซึ่งเขาถูกโจมตีโดย เมตัลโซนิค หุ่นยนต์อัจฉริยะที่มีพลังเหมือนกับเขาทุกอย่าง มันได้เอากองทัพร่างโคลนโจมตีโซนิคที่ไม่ทันตั้งตัว แต่กลับมีค้อนพลังงาน "พิโกะพิโกะ" วนทำลายกองทัพหุ่นเหล็กจนหมด ก่อนจะกลับสู่มือของร่างในผ้าคลุมและช่วยทุบเมทัลโซนิคไว้ได้ เมื่อโซนิคถามว่าเป็นใคร [[เอมี โรส|เม่นสีชมพู]]ได้เผยตัวในผ้าคลุมพร้อมมอบรอยยิ้มให้โซนิค 

ณ สถานที่ไม่ทราบแห่ง ชาโดว์เก็บแหวนคุมพลังจากหลุมอุกกาบาต เผยว่าเขายังมีชีวิตรอดจากการระเบิดของอีคลิปแคนอน

== นักแสดง ==

=== เสียงพากย์ ===

* เบน ชวาร์ตซ์ รับบทเป็น [[โซนิคเดอะเฮดจ์ฮ็อก (ตัวละคร)|โซนิค เดอะ เฮดจ์ฮ็อก]]: [[เฮดจ์ฮอก|เม่น]]สีน้ำเงินที่เป็นเหมือนมนุษย์ แต่ความมั่นใจเปี่ยมล้น ซึ่งสามารถวิ่งด้วยความเร็วเหนือเสียงได้ 
* คอลลีน โอ'ชอเนสซีย์ รับบทเป็น [[ไมลส์ "เทลส์" พราวเวอร์|ไมล์ส "เทลส์" พราวเออร์]]: [[หมาจิ้งจอกแดง|สุนัขจิ้งจอก]]สีเหลืองส้มที่เป็นมนุษย์ซึ่งสามารถบินได้ด้วยสองหางของเขา เทลส์เป็นอัจฉริยะผู้ถ่อมตัว ผู้คิดค้นอุปกรณ์สำหรับสถานที่และการต่อสู้
* [[อิดริส เอลบา]] รับบทเป็น [[นัคเคิลส์ ดิอีคิดนา]]: นักรบอีคิดน่าสีแดงที่เป็นมนุษย์ซึ่งมี พละกำลังมหาศาล เขาเป็นคนบูดบึ้ง จริงจัง ก้าวร้าว และอารมณ์ร้อน แต่มียึดมั่นในเกียรติสูง อาจารย์ของเวด
* [[คีอานู รีฟส์]] รับบทเป็น ชาโดว์ เดอะเฮ็ดจ์ฮ็อก สัตว์เม่นสีดำลายทางมนุษย์ที่มีพลังพลังงานหายนะ และผลลัพธ์ของการทดลอง "โปรเจกต์ชาโดว์"

=== นักแสดงสด ===

* [[James Marsden|เจมส์ มาร์สเดน]] รับบทเป็น ทอม วะชาวสกี (Tom Wachowski) : อดีตนายอำเภอของเมือว[[Green Hill Zone|กรีนฮิลส์]] [[รัฐมอนแทนา]] เพื่อนของโซนิคที่ต่อมากลายเป็นเสมือนพ่อของเขา และอาศัยร่วมกับเทลส์ และ นัคเคิลส์ เขาปลอมตัวเป็นเจ้าหน้าที่พิเศษขององค์กร G.U.N แต่ต้องประสบความเดือดร้อน
* ทิกา ซัมป์เตอร์ รับบทเป็น ดร. แมดดี วะชาวสกี (Dr. Maddie Wachowski) : ภรรยาของทอม และ [[สัตวแพทย์]] ท้องถิ่นประจำกรีนฮิลส์ ต่อมากลายเป็นเสมือนแม่ของโซนิค เทลส์ นัคเคิลส์ ผู้คอยซัพพอร์ทสามีในทุกเรื่อง แม้แต่เรื่องกอบกู้โลก
* [[จิม แคร์รีย์]] รับบทเป็น ดร. [[ด็อกเตอร์ เอ้กแมน|ไอโว "เอกแมน" โรบอทนิก]] (Dr. Ivo Robotnik)/ดร. เจอรัลด์ โรบอทนิกส์  นักวิทยาศาสตร์ผู้บ้าคลั่งและศัตรูตัวฉกาจของโซนิคที่หายตัวไปอย่างลึกลับหลังเหตุการณ์ปะทะที่กรีนฮิลล์ องค์กร G.U.N เชื่อว่าเขาตายไปแล้ว แท้จริงเขารอดชีวิตและหลบซ่อนจากสายตาโลก ด้วยความช่วยเหลือคนสนิทของเขา สโตน แครีย์ยังแสดงเป็น ดร. เจอรัลด์ โรบอทนิก ปู่ของดร.เอ้กแมน ผู้ที่เขาเชื่อว่าเสียชีวิตแล้ว
* ลี มาจโดป รับบทเป็น สโตน (Stone) : ผู้ช่วยและคนสนิทสำคัญ ผู้สนิทสนมและทำงานถวายหัว ของโรบอทนิก
* นาตาชา รอธเวลล์ รับบทเป็น เรเชล (Rachel) : พี่สาวของแมดดีที่ไม่ชอบทอม ปัจจุบันก็ยังไม่ชอบอยู่ ภรรยาของแรนดัล 
* อดัม พาลลี่ รับบทเป็น เวด วิปเปิล (Wade Whipple) : เพื่อนของทอมและปลัดประจำกรีนฮิลส์ที่มีบุคลิกแปลก ๆ แต่ใจดีและมีฝีมือ ลูกศิษย์ของนัคเคิลส์ ภายหลังเหตุการณ์ในซีรีส์ นัคเคิลส์ เขากลายเป็นผู้พิทักษ์มรกตหายนะและเป็นนายอำเภอแทนทอม
* เชมาร์ มัวร์ รับบทเป็น เจ้าหน้าที่ แรนดัล แฮนเดล (Agent Randall Handel) สามีเรเชล เจ้าหน้าที่ของ G.U.N
* [[คริสเตน ริตเตอร์]] รับบทเป็น ผู้อำนวยการ ร็อกเวลล์ เจ้าหน้าที่ของ G.U.N ผู้นำกำลังวางแผนและสนับสนุนแผนการจับกุมชาโดว์ เธอไม่ชอบสิ่งมีชีวิตจากต่างดาว อย่างโซนิคและผองเพื่อน
* ทอม บัตเลอร์ รับบทเป็น ผู้บัญชาการวอลเตอส์ (Commander Walters) ผู้บัญชาการขององค์กร G.U.N ผู้กุมความลับของความสัมพันธ์ระหว่างเขากับโปรเจกต์ชาโดว์เมื่อ 50 ปีที่แล้ว เจมส์ โวล์ก รับบทเป็นวัยหนุ่มของตัวละครนี้
* อไลลา บราวน์ รับบทเป็น มาเรีย โรบอทนิก (Maria Robotnik) หลานสาวของเจอร์รัลด์ โรบอทนิกส์ ปู่ของดร.โรบอทนิกส์ และหลานทวดของเขา เด็กสาวที่ทำงานให้กับโปรเจกต์ชาโดว์ และมีสายใยวิเศษ แต่เพราะอุบัติเหตุระเบิดทำให้เธอเสียชีวิต เป็นชนวนแค้นให้ชาโดว์
* ยอร์มา แทคโคนี รับบท ไคล์ แลนซ์บอตทอม เจ้าหน้าที่สังเกตการณ์ของ G.U.N บนเกาะเรือนจำในอ่าวโตเกียว
* กริสโต้ เฟร์นันเดซ รับบท  ฮวน/เปาโล พระเอกจาก *La Última Pasión ปัจฉิมเสน่หา* ละครละตินที่ชาโดว์ดูกับสโตน
* โซเฟีย เพอร์นาส รับบท กาเบรียลล่า นางเอกจาก *La Última Pasión ปัจฉิมเสน่หา* ละครละตินที่ชาโดว์ดูกับสโตน
ตัวละครหลักจาก โซนิคเดอะเฮดจ์ฮ็อก CD ได้แก่ [[เอมี่ โรส]] ตัวละครเม่นสีชมพู ผู้ที่ถูกเชื่อว่าเป็นคนรักกับโซนิคในวิดีโอเกมส์ และ เมตัลโซนิค คู่ปรับแรกของโซนิคในวิดีโอเกมส์ ปรากฏตัวในฉากท้ายภาพยนตร์ โดยจะเป็นตัวละครหลักของภาพยตร์ลำดับที่ 4 โดยบทบาทของทั้งสองยังมีความคล้ายคลึงกับวิดีโอเกม แต่เอมี่จะไม่ตกเป็นเป้าหมายของเมทัลโซนิคในครั้งแรกที่ได้พบโซนิคเหมือนในวิดีโอเกม แต่จะเป็นนักรบที่แฝงตัวอยู่บนโลกในเวลาไล่เลี่ยกับโซนิคแทน

== นักพากย์ภาษาไทย ==

=== นักพากย์ ===

* [[โซนิค เดอะ เฮดจ์ฮ็อก (ตัวละคร)|โซนิค เดอะ เฮดจ์ฮ็อก]] – โอม เปล่งขำ
* [[ไมลส์ "เทลส์" พราวเวอร์]] – สังวาลย์ เทพหัสดิน ณ อยุธยา
* [[นัคเคิลส์ ดิอีคิดนา]] – [[เกรียงศักดิ์ เหรียญทอง]]
* ชาโดว์ เดอะเฮดจ์ฮ็อก – เอกจิต สรรเสริญ

=== นักแสดง ===

* ทอม วะชาวสกี - ประภัฒน์ สินธพวรกุล
* แมดดี้ วะชาวสกี – อธิตญา บุรณนัฏ
* [[ด็อกเตอร์ เอ้กแมน|ดร. ไอโว "เอกแมน" โรบอทนิก]]/เจอรัลด์ โรบอทนิก – ปิยะ ชำนาญกิจ
* สโตน – อภิชิต ลิขิตลิ้มปรีชา
* เรเชล, กาเบรียลล่า – ชิดชนก แย้มมา
* แรนดัล แฮนดัล – ธนกฤต เจนคลองธรรม
* เวด วิปเปิล – ชานน จำเนียรแพทย์
* ผู้บัญชาการวอลเตอร์ - เอกชัย พงศ์สมัย, ณัชสพล โชติช่วงมั่นคง (วัยหนุ่ม)
* ผู้อำนวยการร็อกเวลล์ - กีรติ วิมุกตะลพ
* มาเรีย โรบอทนิกส์ - ปริม ปานบุญ
* ฮวน/เปาโล - ฎาวิล วิศาลบรรณวิทย์

== เพลงประกอบ ==

* 99 Red Balloons - Goldfinger 
* Neon - [[วันโอเคร็อก]]
* I WANT YOU BACK -  Folder
* LOLLiPOP - Tempura Kidz
* Firestarter - [[เดอะโพรดิจี]]
* End of the Line - Traveling Wilburys
* Wouldn’t It Be Nice -  [[เดอะบีชบอยส์]]
* Green Hill Zone - Jon Batiste (จากเพลงต้นฉบับของวิดีโอเกม โซนิคเดอะเฮดจ์ฮ็อก โดย มาซาโตะ นากามูระ)
* London Town - Mr Eazi, Giggs
* Galvanize - [[เดอะเคมิคอลบราเทอส์]]
* Live and Learn (Junkie XL version) - ครัชฟอร์ตี feat. จังกีเอกซ์แอล (จากเพลงต้นฉบับของวิดีโอเกม โซนิคแอดเวนเจอร์ 2)
* Run It - Jelly Roll
* วิ่งไป (Run It Thai Version) - Mar
* ใช้ชีวิต (Live and Learn Thai Version) - Mar feat. จังกีเอกซ์แอล

== การผลิต ==

=== การพัฒนา ===
ในเดือนกุมภาพันธ์ ค.ศ. 2022 เซก้า แซมมี่ กรุ๊ป และ [[พาราเมาต์พิกเจอส์|พาราเมาท์ พิคเจอร์ส]] อยู่ระหว่างการพัฒนาภาพยนตร์เรื่อง *Sonic the Hedgehog* (2020) เรื่องที่สาม ต่อจาก *Sonic the Hedgehog 2* (2022) ภาพยนตร์เรื่องนี้ได้รับการประกาศอย่างเป็นทางการระหว่างงานนักลงทุนของ [[พาราเมาต์โกลบอล|ViacomCBS]] ซึ่งมีทีมงานส่วนใหญ่จากภาพยนตร์เรื่องก่อนๆ  ซีรีส์ ที่นำแสดงโดย [[นัคเคิลส์ ดิอีคิดนา|Knuckles the Echidna]] ซึ่งเคยปรากฏใน *Sonic the Hedgehog 2* สำหรับ Paramount+ ได้รับการพัฒนาพร้อมกับภาพยนตร์เรื่องนี้ 

=== การคัดเลือกนักแสดง ===
เมื่อวันที่ 6 มีนาคม 2020 [[เจมส์ มาร์สเดน|James Marsden]] ยืนยันว่าเขาได้เซ็นสัญญากับภาคต่อหลายภาค  ในเดือนเมษายน ปี 2022 [[จิม แคร์รีย์|จิม แคร์รี่ย์]] ซึ่งรับบทเป็น ดร. โรบ็อตนิก ในภาพยนตร์เรื่องนี้ ได้ประกาศว่าเขากำลังพิจารณาที่จะลาออกจากการแสดง  ด้วยความเป็นไปได้ที่จะเกษียณ โปรดิวเซอร์ นีล เอช. มอริตซ์ และโทบี แอสเชอร์ยืนยันว่าบทบาทของเขาในฐานะโรบ็อตนิกจะไม่ถูกสร้างใหม่ในภาคต่อใดๆ หากเขาทำตามแผนการเกษียณอายุต่อไป อย่างไรก็ตาม พวกเขายังคงหวังว่าพวกเขาจะพัฒนาบทภาพยนตร์ที่ดีพอที่จะให้เขาแสดงต่อไปได้ 

การถ่ายทำยูนิตที่สองเริ่มในปลายเดือนกรกฎาคม พ.ศ. 2566 ใน เมืองฟาร์น [[เซอร์รีย์|แฮม เซอร์เรย์]] [[ประเทศอังกฤษ]]  [[การถ่ายภาพยนตร์ฉากสำคัญ]] เดิมมีกำหนดจะเริ่มในวันที่ 31 สิงหาคม พ.ศ. 2566 ใน [[ลอนดอน]] ประเทศอังกฤษ   แต่เลื่อนไปจนถึงเดือนกันยายนของปีนั้น</link><sup class="noprint Inline-Template Template-Fact" style="white-space:nowrap;">&#x5B; *<span title="This claim needs references to reliable sources. (October 2023)">ต้องการอ้างอิง</span>* &#x5D;</sup> เนื่องจาก การนัดหยุดงาน SAG-AFTRA ในปี 2023 ฉากที่ไม่มีนักแสดงจะถูกถ่ายทำก่อน 

*โซนิค เดอะ เฮดจ์ฮ็อก 3'' มีกำหนดเข้าฉายในสหรัฐอเมริกาโดย Paramount Pictures ในวันที่ 20 ธันวาคม 2024

## อนาคต
ในเดือนกันยายน 2024 โปรดิวเซอร์ โทบี้ แอสเชอร์ กล่าวถึงความตั้งใจที่จะสร้างภาพยนตร์โซนิคเพิ่มอีกหลายภาค เช่นเดียวกับ เจฟฟ์ ฟาวเลอร์ ผู้กำกับภาพยนตร์นั้น มีแผนอยากจะทำภาพยนตร์โซนิคต่อไปเรื่อย ๆ  เอลบาและรีฟส์ได้แสดงความสนใจในการสร้างภาพยนตร์ภาคแยกโดยมีตัวละครของพวกเขาเป็นตัวเอก ในขณะที่พาราเมาต์มีความสนใจที่จะสร้างภาคแยกของตัวละครรีฟส์ และตัวละครเสริมอย่าง ดิเคโอติก กลุ่มนักสืบที่ได้รับงานจากผู้ว่าจ้างลึกลับให้ทำภารกิจพิเศษโดยประกอบไปด้วย เอสปิโอ เดอะคาเมเลี่ยน, ชาร์มมี่ บี, เวกเตอร์ เดอะครอคโคไดลย์ อยู่ในการพัฒนา 

ในเดือนธันวาคม 2024 โซนิค เดอะ เฮดจ์ฮ็อก 4 ภาพยนตร์ลำดับที่ 4 ได้เข้าสู่การพัฒนา มีกำหนดออกฉายในช่วงฤดูใบไม้ผลิปี 2027 แพท เคซีย์ ผู้เขียนบทภาพยนตร์ในแฟรนไชน์ภาพยนตร์โซนิคเผยว่า ตั้งใจจะให้เอมี่ โรส ปรากฏตัวในบทบาทสำคัญก่อนตั้งแต่ภาคที่ 2 และ ภาคที่ 3 แต่ไม่อยากให้บทบาทเธอโดนบดบังโดยตัวละครอื่น เธอเป็นตัวละครหญิงที่แฟน ๆ ทั้งโลกรัก และมีจะทำให้ภาพยนตร์ต่อไปจะมีโทนรักตลก ซึ่งแตกต่างจากภาพยนตร์ไตรภาคที่จะสำรวจตัวละครตามตีมเรื่องที่พัฒนา จากความโดดเดี่ยว มี เพื่อน ครอบครัว และศัตรูในไตรภาค โดยเธอจะเป็นความท้าทายครั้งใหญ่ที่โซนิคต้องเผชิญต่อจากนี้คือ "ผู้หญิง" เธอเป็นตัวละครที่จะเสริมการเติบโตของตัวละครโซนิค เป็นไปได้ว่าจะเป็นสถานะคนรักที่ชัดเจนกว่าฉบับวิดีโอเกม  

ในเดือนมกราคม 2025 จิม แคร์รี่เผยอยากจะกลับมาในภาคต่อ หลังเขาประกาศเกษียณการแสดง แม้ว่าบทบาทตัวละครของเขาจะเสียชีวิตแล้วในตอนนี้ ภาพยนตร์ประกาศวันฉายพร้อมโลโก้ภาพยนตร์ที่มีเลข 4 สีชมพูต่อท้าย บ่งบอกว่าเอมี่ โรสจะเป็นตัวละครสำคัญของภาค กำหนดฉาย 19 มีนาคม 2027  

## หมายเหตุ

## อ้างอิง

## แหล่งข้อมูลอื่น

* 
* 

หมวดหมู่:ภาพยนตร์โซนิคเดอะเฮดจ์ฮ็อก
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์แอนิเมชันพาราเมาต์พิกเจอส์
หมวดหมู่:ภาพยนตร์ที่ถ่ายทำในลอนดอน
หมวดหมู่:ภาพยนตร์เกี่ยวกับสิ่งมีชีวิตต่างดาว
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์คอมพิวเตอร์แอนิเมชันอเมริกัน
หมวดหมู่:IMDb ID เหมือนกับในวิกิสนเทศ
หมวดหมู่:ภาพยนตร์ที่ออกฉายในปี พ.ศ. 2567
หมวดหมู่:ภาพยนตร์ผจญภัยโลดโผนอเมริกัน